CELEX: 22020D0806
Language: sl
Date: 2019-03-29 00:00:00
Title: Sklep Skupnega odbora EGP št. 52/2019 z dne 29. marca 2019 o spremembi Priloge I (Veterinarske in fitosanitarne zadeve) k Sporazumu EGP [2020/806]

2.7.2020   
               
               
                  SL
               
               
                  Uradni list Evropske unije
               
               
                  L 210/12
               
            
         SKLEP SKUPNEGA ODBORA EGP št. 52/2019
         z dne 29. marca 2019
         o spremembi Priloge I (Veterinarske in fitosanitarne zadeve) k Sporazumu EGP [2020/806]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Izvedbeno uredbo Komisije (EU) 2018/1564 z dne 17. oktobra 2018 o izdaji dovoljenja za pripravek iz dolomit-magnezita kot krmni dodatek za vse živalske vrste razen krav molznic in drugih prežvekovalcev za proizvodnjo mleka, odstavljenih pujskov in prašičev pitancev (1) je treba vključiti v Sporazum EGP.
                  
               
                     (2)
                  
                  
                     Izvedbeno uredbo Komisije (EU) 2018/1565 z dne 17. oktobra 2018 o izdaji dovoljenja za pripravek iz endo-1,4-beta-mananaze, ki jo proizvaja Paenibacillus lentus (DSM 28088), kot krmni dodatek za pitovne piščance, piščance za nesnice in manj pomembne vrste perutnine razen nesnic, pitovne purane, purane za razplod, odstavljene pujske, prašiče pitance in manj pomembne vrste prašičev (imetnik dovoljenja Elanco GmbH) (2) je treba vključiti v Sporazum EGP.
                  
               
                     (3)
                  
                  
                     Izvedbeno uredbo Komisije (EU) 2018/1569 z dne 18. oktobra 2018 o spremembi Izvedbene uredbe Komisije (EU) št. 1110/2011 o izdaji dovoljenja za encimski pripravek iz endo-1,4-beta-ksilanaze, ki jo proizvaja Trichoderma reesei (CBS 114044), kot krmni dodatek za kokoši nesnice, manjše vrste perutnine in prašiče za pitanje (imetnik dovoljenja je Roal Oy) (3) je treba vključiti v Sporazum EGP.
                  
               
                     (4)
                  
                  
                     Uredbo Komisije (EU) 2018/1903 z dne 5. decembra 2018 o popravku prilog IV, VI in VII k Uredbi (ES) št. 767/2009 Evropskega parlamenta in Sveta o dajanju krme v promet in njeni uporabi ter o popravku nekaterih jezikovnih različic prilog II, IV, V in VI k navedeni uredbi (4) je treba vključiti v Sporazum EGP.
                  
               
                     (5)
                  
                  
                     Ta sklep se nanaša na zakonodajo v zvezi s krmili. Zakonodaja v zvezi s krmili se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
                  
               
                     (6)
                  
                  
                     Prilogo I k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Poglavje II Priloge I k Sporazumu EGP se spremeni:
            
                        1.
                     
                     
                        v točki 2zt (Izvedbena uredba Komisije (EU) št. 1110/2011) se doda naslednje:
                        „, kakor jo spreminja:
                        
                                    —
                                 
                                 
                                    
                                       32018 R 1569: Izvedbena uredba Komisije (EU) 2018/1569 z dne 18. oktobra 2018 (UL L 262, 19.10.2018, str. 37).“;
                                 
                              
                  
                        2.
                     
                     
                        v točki 48 (Uredba (ES) št. 767/2009 Evropskega parlamenta in Sveta) se doda naslednja alinea:
                        
                                    „—
                                 
                                 
                                    
                                       32018 R 1903: Uredba Komisije (EU) 2018/1903 z dne 5. decembra 2018 (UL L 310, 6.12.2018, str. 22).“;
                                 
                              
                  
                        3.
                     
                     
                        za točko 274 (Izvedbena uredba Komisije (EU) 2018/1568) se vstavita naslednji točki:
                        
                                    „275.
                                 
                                 
                                    
                                       32018 R 1564: Izvedbena uredba Komisije (EU) 2018/1564 z dne 17. oktobra 2018 o izdaji dovoljenja za pripravek iz dolomit-magnezita kot krmni dodatek za vse živalske vrste razen krav molznic in drugih prežvekovalcev za proizvodnjo mleka, odstavljenih pujskov in prašičev pitancev (UL L 262, 19.10.2018, str. 20).
                                 
                              
                                    276.
                                 
                                 
                                    
                                       32018 R 1565: Izvedbena uredba Komisije (EU) 2018/1565 z dne 17. oktobra 2018 o izdaji dovoljenja za pripravek iz endo-1,4-beta-mananaze, ki jo proizvaja Paenibacillus lentus (DSM 28088), kot krmni dodatek za pitovne piščance, piščance za nesnice in manj pomembne vrste perutnine razen nesnic, pitovne purane, purane za razplod, odstavljene pujske, prašiče pitance in manj pomembne vrste prašičev (imetnik dovoljenja Elanco GmbH) (UL L 262, 19.10.2018, str. 24).“
                                 
                              
                  
         
            Člen 2
            Besedila Uredbe (EU) 2018/1903 ter izvedbenih uredb (EU) 2018/1564, (EU) 2018/1565 in (EU) 2018/1569 v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.
         
         
            Člen 3
            Ta sklep začne veljati 30. marca 2019 pod pogojem, da so bila predložena vsa uradna obvestila v skladu s členom 103(1) Sporazuma EGP ( (*1).
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 29. marca 2019
            
               
                  Za Skupni odbor EGP
               
               
                  Predsednik
               
               Claude MAERTEN
            
         
         
            (1)  UL L 262, 19.10.2018, str. 20.
         
            (2)  UL L 262, 19.10.2018, str. 24.
         
            (3)  UL L 262, 19.10.2018, str. 37.
         
            (4)  UL L 310, 6.12.2018, str. 22.
         
            (*1)  Navedena ni nobena ustavna zahteva.